
RAPORT DE SPECIALITATE
NR. 2075/ 27 02 2023
al proiectului de hotărâre nr. 28 din 27.02.2023 privind aprobarea trecerii în proprietatea publică a comunei Macea a unui teren din intravilanul localităţii Macea, fără indicativ cadastral, având destinaţia de stradă, precum și a documentației cadastrale de primă înscriere a acestuia

În sudul localităţii Macea, între zona de locuinţe şi cimitir, în intravilan, există un teren cu destinaţia de stradă, care face legătura între drumul judeţean 709B şi terenurile agricole situate la vest. 

Strada a fost determinată, atât ca amplasament, cât și ca întindere și poziționare, pe baza planurilor de identificare și delimitare întocmite de către SC Geo Topo SRL. Lăţimea terenului a fost stabilită ţinând seama de actuala poziţionare a gardurilor grădinilor situate de-a lungul străzii. Ulterior înscrierii străzii în cartea funciară se impune promovarea unor acţiuni în grăniţuire în scopul retragerii unora dintre garduri potrivit suprafeţelor deţinute în proprietate conform actelor de atribuire a grădinilor.

Întrucât străzile - potrivit prevederilor art. 8 lit. c) din Ordonanța Guvernului  nr. 43/1997 privind regimul drumurilor, republicată, cu modificările și completările ulterioare şi a prevederilor art. 286 alin. (4), coroborat cu Anexa 4 pct. 1 din OUG 57/2019 privind codul administrativ – fac parte din domeniul public a comunei, este necesară trecerea străzii identificată conform celor de mai sus în proprietatea publică a Comunei Macea şi înscrierea sa în cartea funciară.


	În temeiul art. 136 alin. (8) lit. b) și alin (10) din Codul administrativ aprobat prin Ordonanța de Urgență a Guvernului nr. 57/2019 propunem Consiliului local Macea să aprobe proiectul de hotărâre nr. 28/27 02 2023 privind aprobarea trecerii în proprietatea publică a comunei Macea a unui teren din intravilanul localităţii Macea, fără indicativ cadastral, având destinaţia de stradă, precum și a documentației cadastrale de primă înscriere a acestuia.

